શીર્ષક: અશોક ગહેલોતે ખરેખર એક સભામાં પાકિસ્તાનનો ઝંડો ફરકાવ્યો હતો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આવા ખોટા સમાચારનાં મૂળ તપાસવા માટે 'એકતા ન્યૂઝરૂમ' નામે એક ખાસ પ્રોજેક્ટ શરૂ કરવામાં આવ્યો છે. 

વિધાનસભાના ચૂંટણી પ્રચાર દરમિયાન સોશિયલ મીડિયા થકી કેટલીક તસવીરો અને વીડિયો વાઇરલ કરાઈ રહ્યાં છે. આ પ્રોજેક્ટ થકી એની ખરાઈ ચકાસવાનો પ્રયાસ કરાયો છે. 

રાજસ્થાનમાં ચૂંટણીઓના ગરમાતા માહોલ વચ્ચે હૅશટૅગ #कांग्रेसकोवोट_नहीं સાથે એક વીડિયો શૅર કરવામાં આવી રહ્યો છે. 

વીડિયોમાં રાજસ્થાનના મુખ્ય મંત્રી અશોક ગહેલોત એક રેલીમાં મંચ પર ઊભા થઈને લીલા રંગનો એક ઝંડો ફરકાવતા નજરે પડે છે. 

'કોંગ્રેસનો પાકિસ્તાન પ્રેમ' અને 'કોંગ્રેસને વોટ નહીં' જેવા જુમલા સાથે આ વીડિયો શૅર કરવામાં આવી રહ્યો છે. 

વૉટ્સઍપ સિવાય ફેસબુક અને ટ્વિટર પર આ વીડિયોને જ્યાં પણ શૅર કરવામાં આવી રહ્યો છે, ત્યાં લખાયેલા સંદેશાનો સાર એવો છે કે 'ગહેલોતે પોતાની ચૂંટણી રેલીમાં પાકિસ્તાનનો ઝંડો ફરકાવ્યો હતો.' 

આ મામલે અમે ગહેલોત અને સોશિયલ મીડિયા સંભાળનારા લોકેશ શર્મા સાથે વાત કરી હતી. 

તમે આ વાંચ્યું કે નહીં?

લોકેશ શર્માએ અમને કહ્યું, "આ વીડિયો 21 નવેમ્બરનો છે. આ દિવસે અશોક ગહેલોતે જોધપુરમાં ઈદ-ઉલ-નબીના દિવસે ઝંડો ફરકાવ્યો હતો."

"જોકે, તે પાકિસ્તાનના ઝંડા ન હતા. તે ધાર્મિક ઝંડા હતા. જે ઇસ્લામ સાથે સંબંધિત છે."

"આ ઝંડા રાજસ્થાન સહિત ભારતના અનેક વિસ્તારોમાં થનારી મુસ્લિમોની ધાર્મિક સભાઓમાં લહેરાવવામાં આવે છે અને તે એમની ધાર્મિક માન્યતાનો મામલો છે."

પહેલાં પણ કોંગ્રેસ પર રાજસ્થાનમાં ચૂંટણી સમયે પાકિસ્તાનના ઝંડા લહેરાવવાના આરોપ લાગ્યા છે. 

આવી જ એક અન્ય મામલાની સત્યતાની અમે તપાસ કરી જેમાં વીડિયો અને તેના અંગે કરવામાં આવતા દાવા ખોટા સાબિત થયા હતા. 

 'ગરીબી વધારો, મત મેળવો' વસુંધરા રાજેએ આવું કેમ કહ્યું?

રાજસ્થાની ચૂંટણીને ધ્યાને રાખીને રાજ્યનાં મુખ્ય મંત્રી વસુંધરા રાજેનો આ વીડિયો સોશિયલ મીડિયા પર શૅર કરાઈ રહ્યો છે.

આ વીડિયોમાં વસુંધરા રાજે કહી રહ્યાં છે કે 'જેટલી ગરીબી આપણે કરીશું એટલો જ વધારે ફાયદો થશે, એટલા જ વધારે વોટ આપણને મળશે.'

7 ડિસેમ્બરે રાજ્યમાં વિધાનસભાની ચૂંટણી માટે મતદાન યોજાનાર છે અને હાલમાં પૂરજોશમાં પ્રચાર અભિયાન ચાલે છે.

આ વીડિયો ની સત્યતા ચકાસવા કેટલાક લોકોએ એકતા ન્યૂઝ રૂમને આ વીડિયો મોકલ્યો.

આ વચ્ચે કોંગ્રેસ સમર્થક હોવાનો દાવો કરતાં કેટલાંક ફેસબુક ગ્રૂપમાં પણ આ વીડિયો શૅર કરાઈ રહ્યો છે. વૉટ્સઍપમાં પણ આ વીડિયો શેર થઈ રહ્યો છે.

વીડિયો સાથે...